पहले दिन परीक्षा केंद्रों पर 45 मिनट पहले मिलेगा प्रवेश
बोर्ड परीक्षाएं बुधवार से शुरू हो रही है। 12वीं का पहला पेपर सुबह 8:30 से 11:30 बजे तक होगा। पहले दिन परीक्षार्थियों को परीक्षा शुरू होने के 45 मिनट पूर्व केंद्रों पर प्रवेश दिया जाएगा। इसके बाद रोजाना 30 मिनट पहले प्रवेश मिलेगा। परीक्षा में परीक्षार्थियों को 10 मिनट पहले उत्तर पुस्तिका और 5 मिनट पहले प्रश्न पत्र मिलेगा। 33 परीक्षा केंद्र बनाए गए हैं। इनमें 10 केंद्र निजी स्कूलों में हैं। 12 वीं में 4651 परीक्षार्थी हैं। इनमें 1057 प्राइवेट हैं। 6 परीक्षा केंद्र संवदेनशील हैं। परीक्षा केंद्रों के 200 मीटर के दायरे में धारा 144 लागू कर दी है। इसमें किसी भी अनाधिकृत व्यक्ति को प्रवेश नहीं दिया जाएगा। परीक्षा के बीच ध्वनिविस्तारक यंत्रों के उपयोग पर रोक लगा दी है। केंद्रों में प्रवेश करने वाले प्रत्येक व्यक्ति की चेकिंग की जाएगी। परीक्षा केंद्रों के अंदर आने-जाने वाले प्रत्येक व्यक्ति की गेट पर एंट्री होगी। मोबाइल भीतर ले जाने की अनुमति किसी को नहीं रहेगी।
4 दल लगातार निरीक्षण करेंगे। परीक्षार्थियों को पहले दिन 45 मिनट और फिर आगे के पेपर में 30 मिनट पूर्व केंद्रों पर प्रवेश दिया जाएगा। भावना दुबे, डीईओ, हरदा
फोटो 6 हरदा। केंद्रों पर पूरी हुई बोर्ड परीक्षा की तैयारियां।
hin_Deva hin_Deva hin_Deva hin_Deva